SZLENG

A szleng olyan csoportnyelv, mely kis létszámú, sok időt együtt töltő, azonos foglalkozású vagy érdeklődési körű csoportokban születik. Erősíti az összetartozás érzését, és elkülöníti az adott közösséget a többitől.

Párosítsd a szlengszavakat és a magyarázatokat!

Egészítsd ki a táblázatot általad ismert/használt szlengszavakkal és a magyarázatukkal!

|  |  |
| --- | --- |
| adom | megaláz |
| szakadok | nagyon jó |
| cink | hatalmas |
| levettem | tetszik az ötlet |
| világi | nagyon nevetek |
| becsicskít | menjünk, csináljuk |
| raj | kínos |
| zsa | megértettem |
|  |  |
|  |  |

Beszélgessünk arról, hogy mikor, milyen helyzetekben és kivel ajánlott/nem ajánlott szlengszavakat használni.

A fentihez hasonló feladatot egymásnak is készíthetnek a diákok. Beszéljék meg, ha egy szlengszónak több értelmezését is ismerik.

Megfejtés:

|  |
| --- |
| adom: tetszik az ötlet |
| szakadok: nagyon nevetek |
| cink: kínos |
| levettem: megértettem |
| világi: hatalmas |
| becsicskít: megaláz |
| raj: nagyon jó |
| zsa: menjünk, csináljuk |